pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัด สธ.กำชับสถานพยาบาล 1,576 แห่ง 23 จังหวัด เตรียมพร้อมรับมือความเสี่ยงน้ำท่วมจากมรสุม
วันพฤหัสบดีที่ 14 ตุลาคม 2564
ปลัด สธ.กําชับสถานพยาบาล 1,576 แห่ง 23 จังหวัด เตรียมพร้อมรับมือความเสี่ยงน้ําท่วมจากมรสุม
ปลัดกระทรวงสาธารณสุข เผย ส่งทีมแพทย์ดูแลผู้ประสบภัยน้ําท่วมแล้วกว่า 4.13 แสนราย เร่งดูแลผู้มีภาวะเครียดมาก เสี่ยงซึมเศร้า ฆ่าตัวตาย เตือน 23 จังหวัดยังเสี่ยงน้ําท่วมจากมรสุมพาดผ่าน ให้สถานบริการสาธารณสุขที่เสี่ยงได้รับผลกระทบ 1,576 แห่ง
ปลัดกระทรวงสาธารณสุข เผย ส่งทีมแพทย์ดูแลผู้ประสบภัยน้ําท่วมแล้วกว่า 4.13 แสนราย เร่งดูแลผู้มีภาวะเครียดมาก เสี่ยงซึมเศร้า ฆ่าตัวตาย เตือน 23 จังหวัดยังเสี่ยงน้ําท่วมจากมรสุมพาดผ่าน ให้สถานบริการสาธารณสุขที่เสี่ยงได้รับผลกระทบ 1,576 แห่ง ประเมินสถานการณ์ เฝ้าระวัง และเตรียมจัดบริการทางการแพทย์ไม่ให้ประชาชนได้รับผลกระทบ
วันนี้ (14 ตุลาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า ขณะนี้ประเทศไทยได้รับอิทธิพลจากพายุ 2 ลูก คือ 1.พายุโซนร้อน “เตี่ยนหมู่” ซึ่งทําให้เกิดน้ําท่วมรวม 33 จังหวัด ปัจจุบันยังคงมีสถานการณ์ใน 10 จังหวัด ได้แก่ ขอนแก่น มหาสารคาม นครราชสีมา นครสวรรค์ ลพบุรี สุพรรณบุรี สิงห์บุรี อ่างทอง พระนครศรีอยุธยา และปทุมธานี รวม 90,507 ครัวเรือน และ 2.พายุ “ไลออนร็อก” เกิดน้ําท่วมรวม8 จังหวัด ปัจจุบันยังคงมีสถานการณ์ใน 2 จังหวัด ได้แก่ จันทบุรี และตราด รวม 5,427 ครัวเรือน ต้องเปิดศูนย์พักพิงเพิ่ม 4 แห่งใน จ.จันทบุรี ดูแลผู้ประสบภัยรวม 250 ราย ภาพรวมทั้ง 2 เหตุการณ์มีผู้บาดเจ็บ 107 ราย เสียชีวิต 61 ราย เปิดศูนย์พักพิงรวม 112 แห่ง ผู้รับบริการทั้งหมด 6,096 ราย มีสถานบริการสาธารณสุขได้รับผลกระทบ 142 แห่ง เปิดบริการได้ปกติ 116 แห่ง เปิดบริการบางส่วน 17 แห่ง และปิดให้บริการ 9 แห่ง โดยมีการจัดระบบบริการดูแลผู้ป่วยไม่ให้ได้รับผลกระทบแล้ว
สําหรับการดูแลด้านการแพทย์และสาธารณสุข ได้ส่งทีมปฏิบัติการด้านการแพทย์ 347 ทีม ดูแลประชาชนและผู้ประสบภัยรวม 413,094 ราย ประกอบด้วย การเยี่ยมบ้าน 103,254 ราย แจกยาชุดช่วยเหลือผู้ประสบภัย81,099 ราย ให้สุขศึกษา 84,973 ราย และให้บริการตรวจรักษา 81,963 ราย กว่าครึ่งเป็นโรคน้ํากัดเท้า 40,285 รายรองลงมาคือ อาการระบบผิวหนัง แพ้ ผื่นคัน 22,671 ราย และระบบกล้ามเนื้อและกระดูก 7,932 ราย ส่วนการประเมินสุขภาพจิต 61,985 ราย พบภาวะเครียดระดับมากขึ้นไป 433 ราย เสี่ยงภาวะซึมเศร้า 49 ราย และภาวะเสี่ยงต่อการฆ่าตัวตาย 5 ราย มีการติดตามดูแลโดยทีมสุขภาพจิตแล้ว นอกจากนี้ ยังสนับสนุนยาและเวชภัณฑ์จากส่วนกลางไปเพิ่มเติมที่ จ.ตราดอีก 3,000 ชุด รวมสนับสนุนแล้ว 10 จังหวัด 11,900 ชุด
นายแพทย์เกียรติภูมิกล่าวต่อว่า ประเทศไทยยังมีร่องมรสุมพาดผ่านเข้าสู่พายุโซนร้อน “คมปาซุ” ในอ่าวตังเกี๋ยและมีมรสุมตะวันตกเฉียงใต้กําลังแรงพัดปกคลุมทะเลอันดามัน ภาคใต้ และอ่าวไทย ทําให้มีฝนตกหนักมากบางแห่งในภาคตะวันออกเฉียงเหนือ ภาคตะวันออก ภาคกลาง และภาคใต้ มีพื้นที่เฝ้าระวังน้ําล้นตลิ่ง น้ําท่วมขัง และน้ําท่วมฉับพลันอีก 23 จังหวัด ได้แก่ ขอนแก่น จันทบุรี ตราด นครราชสีมา นครสวรรค์ พระนครศรีอยุธยา ลพบุรี ศรีสะเกษ สิงห์บุรี สุพรรณบุรี อ่างทอง อุบลราชธานี ร้อยเอ็ด สระบุรี ปทุมธานี บุรีรัมย์ มหาสารคาม ยโสธร กาฬสินธุ์ ระนอง สุรินทร์ พังงา และนครปฐม มีสถานบริการสาธารณสุขเสี่ยงได้รับผลกระทบ 1,576 แห่ง ขอให้ประเมินสถานการณ์และเฝ้าระวังต่อเนื่อง อาคารสถานที่และครุภัณฑ์ต่าง ๆ ให้ใช้หลักป้องกัน ยกสูง เคลื่อนย้าย สํารองยา เวชภัณฑ์และอุปกรณ์ทางการแพทย์ให้เพียงพอ และเตรียมจัดบริการทางการแพทย์ สถานที่สํารอง หรือจัดตั้งโรงพยาบาลสนามเมื่อจําเป็น
****************************** 14 ตุลาคม 2564
รัฐบาลไทย-ข่าวทำเนียบรัฐบาล-​ครม.เห็นชอบให้วันที่ 24 พฤษภาคม ของทุกปี เป็นวันป่าชุมชนแห่งชาติ
วันอังคารที่ 11 มกราคม 2565
​ครม.เห็นชอบให้วันที่ 24 พฤษภาคม ของทุกปี เป็นวันป่าชุมชนแห่งชาติ
​ครม.เห็นชอบให้วันที่ 24 พฤษภาคม ของทุกปี เป็นวันป่าชุมชนแห่งชาติ
วันที่ 11 มกราคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี(ครม.)เห็นชอบให้วันที่ 24 พฤษภาคม ของทุกปี เป็นวันป่าชุมชนแห่งชาติ ตามที่กระทรวงทรัพยากรธรรมชาติและสิ่งแวดล้อมเสนอ สืบเนื่องจากพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงพระกรุณาโปรดเกล้าฯให้ตราพระราชบัญญัติป่าชุมชน พ.ศ.2562 ในวันที่ 24 พฤษภาคม 2562
สําหรับการประกาศให้มีวันป่าชุมชนแห่งชาติ เป็นการกําหนดวันในเชิงสัญลักษณ์สําหรับการเผยแพร่ประชาสัมพันธ์ รณรงค์การจัดกิจกรรมการมีส่วนร่วมในการดูแลรักษาป่าชุมชน ตลอดจนให้ทุกภาคส่วนได้น้อมรําลึกถึงพระมหากรุณาธิคุณของสถาบันพระมหากษัตริย์ไทย ในด้านการส่งเสริมและพัฒนาทรัพยากรป่าไม้
ทั้งนี้ตามเจตนารมณ์พระราชบัญญัติป่าชุมชน พ.ศ.2562 มุ่งหมายให้ชุมชนสามารถจัดการป่าชุมชนและได้ประโยชน์จากป่าชุมชน จะส่งผลให้ชุมชนดูแลรักษาทรัพยากรธรรมชาติ สิ่งแวดล้อม และความหลากหลายทางชีวภาพของประเทศให้มีความสมบูรณ์และยั่งยืน ซึ่งพระราชบัญญัติป่าชุมชน พ.ศ.2562 เป็นจุดเริ่มต้นสําคัญที่เปิดโอกาสให้คนในชุมชนมีส่วนร่วมดูแลผืนป่า และใช้ประโยชน์จากป่าไม้ที่ร่วมกันอนุรักษ์ได้ สอดคล้องกับหลักวิชาการ และเป็นฐานในการพัฒนาคุณภาพชีวิต เศรษฐกิจ และสิ่งแวดล้อมของชุมชนอย่างเป็นรูปธรรม
โดยในปัจจุบันมีป่าชุมชนจํานวน 11,327 แห่ง ชุมชนมีส่วนร่วม 13,028 หมู่บ้าน เนื้อที่ 6.29 ล้านไร่ โดยมีเป้าหมายที่จะขยายการจัดตั้งป่าชุมชนทั่วประเทศให้ได้จํานวน 15,000 แห่ง เนื้อที่ประมาณ 10 ล้านไร่
..........................
รัฐบาลไทย-ข่าวทำเนียบรัฐบาล-ศบค.อนุญาตเปิดสถานบันเทิงในพื้นที่สีฟ้าและสีเขียว เริ่ม 1 มิ.ย.65
วันอังคารที่ 24 พฤษภาคม 2565
ศบค.อนุญาตเปิดสถานบันเทิงในพื้นที่สีฟ้าและสีเขียว เริ่ม 1 มิ.ย.65
วันเสาร์ที่ 21 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
ศบค.เห็นชอบให้สถานบริการ สถานบันเทิง ผับ บาร์ คาราโอเกะ หรือสถานที่ที่มีลักษณะคล้ายกัน ที่ขึ้นทะเบียนสถานบริการหรือสถานประกอบการ และได้รับอนุญาตจากคณะกรรมการโรคติดต่อจังหวัด ในพื้นที่สีฟ้า 17 จังหวัด และสีเขียว 14 จังหวัด เปิดให้บริการได้ตั้งแต่วันที่ 1 มิ.ย.2565 เป็นต้นไป โดยจํากัดเวลาเปิดให้บริการรวมถึงจําหน่ายและบริโภคเครื่องดื่มแอลกอฮอล์ได้ไม่เกินเวลา 24.00 น. งดบริการเครื่องดื่มที่มีการใช้แก้วร่วมกัน งดกิจกรรมส่งเสริมการขายเครื่องดื่มแอลกอฮอล์ พนักงานทุกคนต้องได้รับวัคซีนเข็มกระตุ้น มีการตรวจคัดกรองความเสี่ยงด้วย Thai Save Thai ทุกวัน ตรวจด้วย ATK ทุก 7 วัน ปฏิบัติตามมาตรการ Covid Free Setting และ Universal Prevention อย่างเคร่งครัด
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม.อนุมัติการก่อหนี้ผูกพันข้ามปีงบประมาณ 2565-2566 สำหรับโครงการจ้างที่ปรึกษาเพื่อติดตามประเมินผลแผนงานหรือโครงการภายใต้ พ.ร.ก. กู้เงิน เพิ่มเติม
วันอังคารที่ 15 มีนาคม 2565
ครม.อนุมัติการก่อหนี้ผูกพันข้ามปีงบประมาณ 2565-2566 สําหรับโครงการจ้างที่ปรึกษาเพื่อติดตามประเมินผลแผนงานหรือโครงการภายใต้ พ.ร.ก. กู้เงิน เพิ่มเติม
ครม.อนุมัติการก่อหนี้ผูกพันข้ามปีงบประมาณ 2565-2566 สําหรับโครงการจ้างที่ปรึกษาเพื่อติดตามประเมินผลแผนงานหรือโครงการภายใต้ พ.ร.ก. กู้เงิน เพิ่มเติม
วันที่ 15 มีนาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติการก่อหนี้ผูกพันข้ามปีงบประมาณ 2565-2566 สําหรับโครงการจ้างที่ปรึกษาเพื่อติดตามประเมินผลแผนงานหรือโครงการภายใต้พระราชกําหนดให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคม จากการระบาดของโรคติดเชื้อไวรัสโคโรนา 2019 เพิ่มเติม พ.ศ.2564 วงเงินรวม 19,926,200 บาท แบ่งเป็นงบประมาณรายจ่ายประจําปีงบประมาณ 2565 จํานวน 3,985,200 บาท และปีงบประมาณ 2566 จํานวน 15,941,000 บาทเพื่อให้การติดตามประเมินผลแผนงานหรือโครงการภายใต้พระราชกําหนดฯดังกล่าว เป็นไปอย่างมีประสิทธิภาพ และสามารถรายงานผลการประเมินโครงการต่อครม.และรัฐสภาเพื่อเป็นประโยชน์ต่อการวางนโยบายของรัฐบาล
ทั้งนี้คาดว่าจะลงนามในสัญญาจ้างในเดือนสิงหาคม 2565 ระยะเวลาดําเนินการ 11 เดือน กําหนดแล้วเสร็จเดือนมิถุนายน 2566 มีขอบเขตของงาน เช่น จัดทํากรอบแนวคิด(Conceptual Framework) ในการประเมินผลตามมาตรฐานสากล 5 ด้าน ได้แก่ ความสอดคล้อง ประสิทธิภาพ ประสิทธิผล ผลกระทบ และความยั่งยืน, จัดทําขอบเขตการประเมินผล(Evaluation Scope), จัดเก็บข้อมูลปฐมภูมิและทุติยภูมิเพื่อใช้ในการศึกษาวิเคราะห์, ประเมินผลโครงการ,จัดทํารายงานความก้าวหน้าในการดําเนินโครงการและการใช้จ่ายเงินกู้, จัดทํารายงานการประเมินผลโครงการและผลสัมฤทธิ์,จัดทําแบบจําลอง (Model ) ที่ใช้ประเมินผลกระทบต่อระบบเศรษฐกิจและสังคมในภาพรวม และนําเสนอข้อมูลการติดตามประเมินผล
น.ส.ไตรศุลี กล่าวว่า ณ วันที่ 3 กุมภาพันธ์ 2565 ครม.ได้มีมติอนุมัติโครงการภายใต้แผนงานหรือโครงการตามบัญชีท้าย พ.ร.ก. กู้เงินโควิด 19 เพิ่มเติม แล้วทั้งสิ้น จํานวน 48 โครงการ วงเงินรวม 396,956 ล้านบาท หน่วยงานเบิกจ่ายเงินกู้แล้วจํานวน 278,196 ล้านบาท ซึ่งโครงการทั้งหมดต้องเบิกจ่ายแล้วเสร็จภายในวันที่ 31 ธันวาคม 2565
----------------------
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" ห่วงใยประชาชนเดินทางกลับจากภูมิลำเนา สั่งคุมเข้มขนส่ง/จราจร เพิ่มเที่ยวบริการรถโดยสารสาธารณะให้เพียงพอ ย้ำทุกฝ่ายต้องไม่ประมาท ปฏิบัติตามมาตรการอย่างเคร่งครัด
วันจันทร์ที่ 3 มกราคม 2565
โฆษกรัฐบาลเผย "นายกฯ" ห่วงใยประชาชนเดินทางกลับจากภูมิลําเนา สั่งคุมเข้มขนส่ง/จราจร เพิ่มเที่ยวบริการรถโดยสารสาธารณะให้เพียงพอ ย้ําทุกฝ่ายต้องไม่ประมาท ปฏิบัติตามมาตรการอย่างเคร่งครัด
โฆษกรัฐบาล เผย "นายกฯ" ห่วงใยประชาชนเดินทางกลับจากภูมิลําเนา สั่งคุมเข้มขนส่ง/จราจร เพิ่มเที่ยวบริการรถโดยสารสาธารณะให้เพียงพอ ย้ําทุกฝ่ายต้องไม่ประมาท ปฏิบัติตามมาตรการอย่างเคร่งครัด “สวมหมวกนิรภัย ใส่แมสก์ เมาไม่ขับ” ช่วยลดอุบัติเหตุบนท้องถนน
วันที่ 3 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนเริ่มทยอยเดินทางกลับหลังจากหมดวันหยุดเทศกาลปีใหม่ ย้ําผู้ขับขี่รถยนต์ ยานพาหนะต่าง ๆ เคารพและปฏิบัติตามกฎจราจร รวมทั้งงดดื่มเครื่องดื่มแอลกอฮอลล์ระหว่างขับขี่ยานพาหนะหรือกรณีเมาไม่ควรขับรถ ขอให้มีน้ําใจเอื้อเฟื้อแบ่งปันซึ่งกันและกัน สั่งการทุกหน่วยงานที่เกี่ยวข้องดูแลความปลอดภัยบนท้องถนนอย่างเข้มงวด ทั้งนี้ในส่วนของการเดินทางด้วยรถโดยสารสาธารณะ ต้องไม่ประมาทสวมหน้ากากอนามัย ล้างมือด้วยเจลแอลกอฮอล์ วัดอุณหภูมิก่อนขึ้นรถโดยสารทุกครั้ง โดยกระทรวงคมนาคมได้ดําเนินการตามมาตรการป้องกันการแพร่ระบาดของโรคโควิด-19 สําหรับการขนส่งสาธารณะทุกประเภท จัดให้มีการเว้นระยะห่าง และการปฏิบัติตามมาตรการด้านสาธารณะสุขอย่างเคร่งครัด ซึ่งกรมการขนส่งทางบกได้ปรับปรุงมาตรการปฏิบัติเพื่อควบคุมการแพร่ระบาดของโควิด-19 โดยให้ผู้ประกอบการขนส่งมีมาตรการคัดกรองผู้โดยสารตามมาตรการสาธารณสุขอย่างเข้มงวด ตรวจสอบการสวมหน้ากากอนามัยหรือหน้ากากผ้าตลอดเวลา 100% จัดเตรียมแอลกอฮอล์เจลสําหรับทําความสะอาดมือ เพิ่มความถี่ในการทําสะอาดพื้นที่สาธารณะตลอดทั้งวัน ให้พนักงานขับรถ ผู้บริการ และผู้โดยสาร ลงทะเบียนเข้าใช้แพลตฟอร์ม “SAVE THAI” และเช็คอิน-เช็คเอาท์ “ไทยชนะ” ทุกครั้งในการเดินทาง ดําเนินการตรวจสอบรถโดยสารสาธารณะทุกประเภททั้งที่สถานีขนส่งผู้โดยสารและจุดตรวจคัดกรองในพื้นที่ ทั้งนี้เพื่อความปลอดภัยของพี่น้องประชาชน
โฆษกประจําสํานักนายกรัฐมนตรี กล่าวต่อไปว่า ในส่วนของบริษัท ขนส่ง จํากัด (บขส.) ยังได้เตรียมความพร้อมในการอํานวยความสะดวกประชาชนเดินทางกลับจากภูมิลําเนา จัดรถโดยสารให้บริการ วันละกว่า 3,700 เที่ยว เพื่อรองรับการเดินทางกลับเข้ากรุงเทพฯ ของประชาชน โดยคาดว่าจะมีประชาชนทยอยเดินทางกลับประมาณวันละกว่า 50,000 คน นอกจากนี้ยังขอความร่วมมือไปยัง ขสมก. จัดรถรับผู้โดยสาร บริเวณชานชาลาขาเข้า เพื่อระบายผู้โดยสารไปยังสถานีรถไฟฟ้า BTS และเส้นทางอื่น ๆ ประสาน จส.100 และ สวพ.91 ประชาสัมพันธ์แจ้งรถแท็กซี่เข้ามารับผู้โดยสาร บริเวณชานชาลาขาเข้าสถานีขนส่งผู้โดยสารกรุงเทพ (จตุจักร) ตลอดจนกําชับให้ตรวจสภาพความพร้อมของรถโดยสารและพนักงานขับรถก่อนออกเดินทาง ปฏิบัติตามมาตรการป้องกันและควบคุมการแพร่ระบาดโควิด-19 ของสาธารณสุขอย่างเคร่งครัด
"นายกรัฐมนตรีฝากความห่วงใยผู้ขับขี่ยานยนต์ทุกประเภท ให้มีสติ ไม่ขับรถเร็ว เพื่อเดินทางให้ถึงที่หมายด้วยความปลอดภัย ร่วมรักษาวินัยจราจร สวมหมวกนิรภัย ใส่แมสก์ เมาไม่ขับ ช่วยลดอุบัติเหตุบนท้องถนน และที่สําคัญขอให้ทุกคนป้องกันตัวเองด้วยการปฏิบัติตามมาตรการด้านสาธารณสุขแบบครอบจักรวาล Universal Prevention เพื่อช่วยกันลดความเสี่ยงในการแพร่/รับเชื้อไวรัสโควิด-19 ด้วย" นายธนกรฯ กล่าว
.....................
รัฐบาลไทย-ข่าวทำเนียบรัฐบาล-กรมการขนส่งทางราง ลงสำรวจการให้บริการรถไฟระหว่างเมือง ณ สถานีเชียงใหม่
วันอาทิตย์ที่ 5 ธันวาคม 2564
กรมการขนส่งทางราง ลงสํารวจการให้บริการรถไฟระหว่างเมือง ณ สถานีเชียงใหม่
...
กรมการขนส่งทางราง (ขร.) กระทรวงคมนาคม ลงสํารวจการให้บริการรถไฟระหว่างเมือง ณ สถานีเชียงใหม่ พร้อมทั้งตรวจประเมินคุณภาพสถานีและตรวจติดตามการดําเนินมาตรการป้องกันการแพร่ระบาดของเชื้อไวรัสโคโรนา 2019 (COVID-19)
โดย ขร. ได้ดําเนินตรวจตามกิจกรรมส่งเสริมและการประกวดประเมินคุณภาพสถานี (สถานีดีพร้อม) ซึ่งได้มีการกําหนดเกณฑ์และคะแนนการคัดเลือกสถานี ออกเป็น 4 ปัจจัยหลัก ดังนี้
1.ด้านการใช้งานของผู้ใช้บริการ เช่น ความสะดวกในการเข้าถึงสถานีของผู้ใช้บริการ มีป้ายบอกสถานีที่ถ ชัดเจน มีเส้นทางเชื่อม หรือพื้นทางเชื่อมต่อที่ชัดเจน ความปลอดภัยในการขึ้น - ลงขบวนรถ 2.ด้านการบริหารจัดการ และเทคโนโลยีที่เหมาะสม เช่น ความเพียงพอของจํานวนบุคลากร เจ้าหน้าที่ประจําสถานี 3.ด้านการจัดการสิ่งแวดล้อม เช่น มีการดําเนินการตามมาตรการด้านสาธารณสุข และ 4.ด้านสุนทรียภาพ เช่น มีการออกแบบสถาปัตยกรรม
ทั้งนี้ ขร. จะมีการลงพื้นที่สถานีต่างๆ เพื่อประเมินตามกิจกรรมดังกล่าว รวมทั้งเพื่อตรวจสอบแนวทางการจัดการป้องกันการแพร่ระบาดเชื้อไวรัส COVID-19 ต่อไป
รัฐบาลไทย-ข่าวทำเนียบรัฐบาล-กสร. แก้ไขระเบียบคณะกรรมการกองทุนสงเคราะห์ลูกจ้าง ช่วยบรรเทาความเดือดร้อนของลูกจ้าง เข้าถึงสิทธิ สะดวกและรวดเร็วขึ้น
วันจันทร์ที่ 9 สิงหาคม 2564
กสร. แก้ไขระเบียบคณะกรรมการกองทุนสงเคราะห์ลูกจ้าง ช่วยบรรเทาความเดือดร้อนของลูกจ้าง เข้าถึงสิทธิ สะดวกและรวดเร็วขึ้น
กสร. แก้ไขระเบียบคณะกรรมการกองทุนสงเคราะห์ลูกจ้างว่าด้วยการจ่ายเงินสงเคราะห์ อัตราเงินที่จะจ่ายและระยะเวลาการจ่าย พ.ศ. 2560 เพื่อสร้างความสะดวก รวดเร็ว ในการให้บริการแก่ผู้รับบริการขอรับเงินสงเคราะห์จากกองทุนสงเคราะห์ลูกจ้าง
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน (กสร.) กล่าวว่า นายสุชาติ ชมกลิ่น รัฐมนตรีว่าการกระทรวงแรงงาน มีความห่วงใยลูกจ้างซึ่งถูกเลิกจ้างและไม่ได้รับเงินค่าชดเชยจากนายจ้าง เมื่อจะยื่นเรื่องขอใช้สิทธิรับเงินช่วยเหลือบรรเทาความเดือดร้อนจากเงินกองทุนสงเคราะห์ลูกจ้าง ก็ติดระเบียบที่ต้องปฏิบัติตามขั้นตอนซึ่งใช้ระยะเวลานาน จึงสั่งการให้กรมสวัสดิการและคุ้มครองแรงงานพิจารณาแก้ไขระเบียบที่เกี่ยวข้องเพื่อให้ลูกจ้างได้รับการบรรเทาความเดือดร้อน สามารถเข้าถึงสิทธิการขอรับการสงเคราะห์ได้โดยสะดวกและรวดเร็ว กรมสวัสดิการและคุ้มครองแรงงานจึงนําเรื่องเสนอคณะกรรมการกองทุนสงเคราะห์ลูกจ้าง ดําเนินการแก้ไขเพิ่มเติมระเบียบคณะกรรมการกองทุนสงเคราะห์ลูกจ้าง ว่าด้วยการจ่ายเงินสงเคราะห์ อัตราเงินที่จะจ่ายและระยะเวลาการจ่าย พ.ศ. 2560 (ฉบับที่ 3) โดยมีประเด็นสําคัญ ได้แก่ กรณีนายจ้างนําคําสั่งพนักงานตรวจแรงงานไปยื่นอุทธรณ์ต่อศาลแรงงานจะต้องรอคําสั่งพนักงานตรวจแรงงานเป็นที่สุดลูกจ้างจึงมีสิทธิขอรับเงินสงเคราะห์จากกองทุนสงเคราะห์ลูกจ้าง ซึ่งได้แก้ไขระเบียบดังกล่าวเป็นลูกจ้างสามารถยื่นขอรับเงินสงเคราะห์ โดยไม่ต้องรอคําสั่งพนักงานตรวจแรงงานเป็นที่สุด และขยายระยะเวลาการยื่นขอรับเงินสงเคราะห์ เดิมลูกจ้างต้องยื่นขอรับเงินสงเคราะห์ภายใน 1 ปี นับแต่วันที่คําสั่งพนักงานตรวจแรงงานเป็นที่สุด แก้ไขระเบียบเป็น ลูกจ้างสามารถยื่นขอรับเงินสงเคราะห์ภายใน 2 ปี นับแต่วันที่คําสั่งพนักงานตรวจแรงงานเป็นที่สุด นอกจากนี้ยังเพิ่มช่องทางการยื่นคําขอรับเงินกองทุนสงเคราะห์ลูกจ้างผ่านระบบอิเล็กทรอนิกส์ โดยลูกจ้างสามารถยื่นคําขอรับเงินสงเคราะห์ต่อพนักงานตรวจแรงงาน ณ ท้องที่ใดก็ได้ และการรักษาสิทธิในการยื่นคําขอรับเงินสงเคราะห์ เดิมลูกจ้างจะต้องมารับเงินสงเคราะห์ภายใน 60 วัน นับตั้งแต่วันที่ทราบผลการพิจารณาจ่ายเงินสงเคราะห์หากไม่มารับเงินภายใน 60 วัน สิทธิการรับเงินสงเคราะห์นั้นเป็นอันระงับ แก้ไขระเบียบดังกล่าวเป็น กรณีลูกจ้างไม่สามารถมารับเงินภายใน 60 วัน ลูกจ้างสามารถยื่นคําขอรับเงินสงเคราะห์ใหม่ได้ภายใน 1 ปี ซึ่งขณะนี้ ปลัดกระทรวงแรงงานได้ลงนามในระเบียบฉบับที่ได้แก้ไขปรับปรุงแล้ว และนําเสนอไปยังสํานักงานเลขาธิการคณะรัฐมนตรีเพื่อประกาศในราชกิจจานุเบกษาต่อไป ทั้งนี้ ระเบียบนี้จะมีผลบังคับตั้งแต่วันถัดจากวันประกาศในราชกิจจานุเบกษาเป็นต้นไป
โฆษก กสร. กล่าวเพิ่มเติมว่า การแก้ไขระเบียบคณะกรรมการกองทุนสงเคราะห์ลูกจ้างในครั้งก็เพื่อให้ลูกจ้างได้รับการบรรเทาความเดือดร้อนได้อย่างรวดเร็ว สามารถเข้าถึงสิทธิการขอรับเงินสงเคราะห์อย่างทั่วถึงและเพื่ออํานวยความสะดวกในการให้บริการแก่ผู้รับบริการขอรับเงินสงเคราะห์จากกองทุนสงเคราะห์ลูกจ้าง
รัฐบาลไทย-ข่าวทำเนียบรัฐบาล-คํากล่าว พลเอก ประยุทธ์ จันทร์โอชา นายกรัฐมนตรี ในพิธีเปิดรับนักท่องเที่ยวภายใต้รูปแบบ Samui Plus Model
วันศุกร์ที่ 16 กรกฎาคม 2564
คํากล่าว พลเอก ประยุทธ์ จันทร์โอชา  นายกรัฐมนตรี ในพิธีเปิดรับนักท่องเที่ยวภายใต้รูปแบบ Samui Plus Model
คํากล่าว พลเอก ประยุทธ์ จันทร์โอชา  นายกรัฐมนตรี ในพิธีเปิดรับนักท่องเที่ยวภายใต้รูปแบบ Samui Plus Model
ในวันพฤหัสบดีที่ 15 กรกฎาคม 2564 เวลา 18.30 น. ณ SEEN BEACH CLUB SAMUI อําเภอเกาะสมุย จังหวัดสุราษฎร์ธานี
คํากล่าว
พลเอก ประยุทธ์ จันทร์โอชา นายกรัฐมนตรี
ในพิธีเปิดรับนักท่องเที่ยวภายใต้รูปแบบ Samui Plus Model
ในวันพฤหัสบดีที่ 15 กรกฎาคม 2564 เวลา 18.30 น.
ณ SEEN BEACH CLUB SAMUI
อําเภอเกาะสมุย จังหวัดสุราษฎร์ธานี
---------
สวัสดีพี่น้องชาวเกาะสมุย
ผู้ประกอบการธุรกิจและบริการ
นักท่องเที่ยวทุกท่าน
ผมมีความยินดีเป็นอย่างยิ่งที่ได้เป็นประธานในพิธีเปิดรับนักท่องเที่ยวภายใต้รูปแบบ “Samui Plus Model” ในวันนี้
การเปิดรับนักท่องเที่ยวภายใต้รูปแบบ “Samui Plus Model” ถือเป็นการดําเนินการที่มีความต่อเนื่องจาก โครงการ “Phuket Sandbox” ซึ่งผมได้เดินทางไปทําพิธีเปิดมาแล้ว เมื่อในวันที่ 1 กรกฎาคม 2564 ที่ผ่านมา เพื่อเปิดรับนักท่องเที่ยวชาวต่างชาติที่ได้รับวัคซีนแล้วเข้ามาท่องเที่ยวในประเทศไทย โดยมีเป้าหมายสําคัญ คือ การฟื้นฟูเศรษฐกิจการท่องเที่ยวของหมู่เกาะทะเลใต้ ทั้งเกาะสมุย เกาะพงัน และเกาะเต่า ตลอดจนพื้นที่อื่นๆ โดยคํานึงถึงความปลอดภัยด้านสาธารณสุขของนักท่องเที่ยวและพี่น้องประชาชนในพื้นที่เป็นหลัก
ผมขอชื่นชมจังหวัดสุราษฎร์ธานีที่รักษาสถานะจํานวนผู้ติดเชื้อรายใหม่ได้เป็นอย่างดี สะท้อนถึงการบริหารจัดการด้านการแพทย์ และสาธารณสุขที่เป็นไปตามมาตรการอย่างเคร่งครัด ทั้งมาตรการการเฝ้าระวังพื้นที่ มาตรการป้องกันควบคุมโรคมาตรการป้องกันส่วนบุคคล มาตรการด้านสังคม และการกํากับติดตาม รวมทั้งระบบการรายงาน การส่งต่อ และการรักษา อย่างเป็นระบบและมีประสิทธิภาพ
อย่างไรก็ตาม สําหรับการเปิดรับนักท่องเที่ยวชาวต่างชาติ สิ่งสําคัญคือ การสื่อสารให้นักท่องเที่ยวเข้าใจถึงเงื่อนไขการท่องเที่ยวในเกาะสมุย เนื่องจากมีหลายประเด็นที่แตกต่างจากการเปิด Phuket Sandbox เช่น การกําหนดให้นักท่องเที่ยวอยู่ในบริเวณโรงแรมที่พักในช่วง 3 วันแรก โดยอยู่ภายใต้การดูแลร่วมกับโรงพยาบาลในพื้นที่ การสร้างความเข้าใจในเรื่องการสร้างภูมิคุ้มกันหมู่ของบุคลากรที่เป็นพนักงานบริการด่านหน้าก็จะเป็นส่วนสําคัญที่จะช่วยเสริมสร้างความมั่นใจ คลายความวิตกกังวลต่อนักท่องเที่ยว ตลอดจนการสร้างความมั่นใจเรื่องความปลอดภัยที่จะมาประเทศไทย ด้วยการส่งเสริมประชาสัมพันธ์เครื่องหมายมาตรฐาน SHA และ SHA PLUS เพื่อการันตีความสะอาดปลอดภัยให้กับผู้ประกอบการแหล่งท่องเที่ยว
ผมมีความเชื่อมั่นว่า พี่น้องประชาชน ผู้ประกอบการ ชาวเกาะสมุยเกาะพะงัน เกาะเต่า จะสามารถผ่านสถานการณ์ความท้าทายนี้ไปได้ ด้วยความมุ่งมั่นทุ่มเทของเจ้าหน้าที่ทุกภาคส่วน ทั้งฝ่ายปกครอง สาธารณสุขอําเภอ อสม. ผู้ประกอบการท่องเที่ยว และโดยเฉพาะพี่น้องประชาชนในพื้นที่ ถือเป็นส่วนสําคัญในการที่จะช่วยสื่อสารสร้างความเข้าใจ เน้นย้ําความพร้อมในพื้นที่ ให้นักท่องเที่ยวมีความเชื่อมั่น และเดินทางมาท่องเที่ยวมากยิ่งขึ้น เพื่อฟื้นเศรษฐกิจการท่องเที่ยวและบริการของประเทศไทยให้กลับมาโดยเร็วที่สุด เพื่อคืนรอยยิ้ม คืนความสุขกลับสู่คนไทยอีกครั้ง
สุดท้ายนี้ ผมขอส่งมอบความปรารถนาดี มายังทุกท่านและขอให้การจัดงาน “Samui Plus Grand Opening” ในวันนี้ สัมฤทธิผลตามที่มุ่งหวังทุกประการ
ขอบคุณครับ
-----------------
รัฐบาลไทย-ข่าวทำเนียบรัฐบาล-​โฆษกรัฐบาลเผย " นายกฯ" สั่งการให้ผู้ว่าราชการจังหวัด เร่งสร้างการรับรู้สถานการณ์การแพร่ระบาดของ "โรคโควิด - 19" สร้างความร่วมมือกับทุกภาคส่วน
วันศุกร์ที่ 18 กุมภาพันธ์ 2565
​โฆษกรัฐบาลเผย " นายกฯ" สั่งการให้ผู้ว่าราชการจังหวัด เร่งสร้างการรับรู้สถานการณ์การแพร่ระบาดของ "โรคโควิด - 19"  สร้างความร่วมมือกับทุกภาคส่วน
​โฆษกรัฐบาลเผย " นายกฯ" สั่งการให้ผู้ว่าราชการจังหวัด เร่งสร้างการรับรู้สถานการณ์การแพร่ระบาดของ "โรคโควิด - 19"  สร้างความร่วมมือกับทุกภาคส่วน ป้องกันการแพร่ระบาดและลดจํานวนผู้ติดเชื้อให้ได้โดยเร็วที่สุด
วันนี้ 18 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เน้นย้ําผู้ว่าราชการจังหวัด เร่งสร้างการรับรู้สถานการณ์การแพร่ระบาดของ "โรคโควิด - 19" สร้างความร่วมมือกับทุกภาคส่วนในการป้องกันการแพร่ระบาดและลดจํานวนผู้ติดเชื้อให้ได้โดยเร็วที่สุด และรณรงค์ให้ประชาชนปฏิบัติตามมาตรการควบคุมโรคอย่างเคร่งครัดโดยอาศัยกลไกในระดับพื้นที่อาทิ กํานัน ผู้ใหญ่บ้าน ผู้นําหมู่บ้าน/ชุมชน ในการสื่อสารทําความเข้าใจและติดตามเฝ้าระวังการแพร่ระบาดของโรคโควิด - 19 รวมถึงจัดเตรียมเผนเผชิญเหตุกรณีสถานการณ์การแพร่ระบาดของโควิด-19 เพิ่มขึ้นสูงกว่า 18,000 ราย รวมทั้ง ดําเนินมาตรการควบคุมการลักลอบเข้าประเทศและการเคลื่อนย้ายแรงงานผิดกฎหมายตามแนวชายแดน พื้นที่ตอนใน และหมู่บ้าน อย่างเคร่งครัด บูรณาการและประสานการปฏิบัติกับกองกําลังป้องกันชายแดน เจ้าหน้าที่ฝ่ายปกครอง กํานัน ผู้ใหญ่บ้าน ผู้นําชุมชน และประชาชนในพื้นที่ ตรวจสอบบุคคลแปลกหน้าที่เดินทางเข้ามาในหมู่บ้าน/ชุมชน และสถานประกอบการ/โรงงานในพื้นที่ไม่ให้มีแรงงานต่างด้าวผิดกฎหมาย พร้อมกําชับเจ้าหน้าที่ผู้ปฏิบัติงานให้ปฏิบัติหน้าที่อย่างเข้มงวด ในการขยายผลการจับกุมแรงงานต่างด้าวที่ลักลอบเข้าประเทศ โดยเฉพาะนายหน้าผู้นําพา และสถานประกอบการที่ไม่ปฏิบัติตามกฎหมาย เรียกรับผลประโยชน์และนําเข้าแรงงานต่างด้าวให้ดําเนินการทางกฎหมายอย่างเด็ดขาด
สําหรับผู้ติดเชื้อโควิด -19 รายใหม่วันนี้ รวม 18,066 ราย จําแนกเป็น ผู้ป่วยจากในประเทศ 17,898 ราย ผู้ป่วยมาจากต่างประเทศ 168 ราย ผู้ป่วยสะสม 451,042 ราย (ตั้งแต่ 1 มกราคม 2565 หายป่วยกลับบ้าน 12,511 ราย หายป่วยสะสม 333,829 ราย (ตั้งแต่ 1 มกราคม 2565) ผู้ป่วยกําลังรักษา 149,589 ราย เสียชีวิต 27 ราย ล่าสุดการให้บริการวัคซีน โควิด -19 สะสมอยู่ที่ 121,035,637 โดส เข็มที่ 1 ฉีดสะสม 52,985,894 โดส เข็มที่ 2 ฉีดสะสม 49,362,891 โดส เข็มที่ 3 ฉีดสะสม 17,274,877 โดส เข็มที่ 4 ฉีดสะสม 1,411,975 โดส ในขณะที่จากรายงานล่าสุดเมื่อวันที่ 17 ก.พ. 65 ฉีดวัคซีนแล้ว 120,702,893 โดส และทั่วโลกแล้ว 10,460 ล้านโดส ใน 205 ประเทศ/เขตปกครอง ส่วนอาเซียนฉีดแล้วทุกประเทศ รวมกันกว่า 941.9 ล้านโดส โดยกรุงเทพฯ ยังเป็นพื้นที่ฉีดวัคซีนเข็ม 1 มากสุด (112.5%)
นายธนกร ยังกล่าวว่า นายกรัฐมนตรียังฝากเตือนประชาชน โดยเฉพาะเด็กเล็ก ผู้สูงอายุ และผู้ป่วย ในช่วงที่อากาศมีการเปลี่ยนแปรและมีฝนตกชุกในหลายพื้นที่ทั่วประเทศ ขอให้ดูแลสุขภาพ เพื่อ ป้องกันโรคที่มาพร้อมกับฝนและอากาศเย็น เช่น ไข้หวัดใหญ่ ปอดอักเสบ รวมทั้งโรคโควิด – 19 ที่อาจจะทําให้มีการแพร่หรือรับเชื้อไวรัสโควิด-19 ได้ง่ายขึ้นในขณะนี้ จึงอยากให้ประชาชนดูแลสุขภาพตนเองและบุคคลในครอบครัวด้วย
///
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้ม Phuket Sandbox เป็นผลงานจากความร่วมมือทุกฝ่าย หลังดาราออสการ์ชื่อดัง “รัสเซลส์ โครว์” ทวิตข้อความประทับใจ /ภาพความสวยงามของสถานที่และแหล่งท่องเที่ยว
วันศุกร์ที่ 15 ตุลาคม 2564
โฆษกรัฐบาลเผย นายกฯ ปลื้ม Phuket Sandbox เป็นผลงานจากความร่วมมือทุกฝ่าย หลังดาราออสการ์ชื่อดัง “รัสเซลส์ โครว์” ทวิตข้อความประทับใจ /ภาพความสวยงามของสถานที่และแหล่งท่องเที่ยว
โฆษกรัฐบาลเผย นายกฯ ปลื้ม Phuket Sandbox เป็นผลงานจากความร่วมมือทุกฝ่าย หลังดาราออสการ์ชื่อดัง “รัสเซลส์ โครว์” ทวิตข้อความประทับใจ /ภาพความสวยงามของสถานที่และแหล่งท่องเที่ยว ผ่านทวิตเตอร์เผยแพร่สู่ชาวโลก เดินหน้าเปิดประเทศ
วันที่ 15 ต.ค.64 นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมปลื้มใจกรณีนักแสดงฮอลลีวูดชื่อดัง “รัสเซลส์ โครว์” เจ้าของรางวัลออสการ์สาขานักแสดงนําฝ่ายชายยอดเยี่ยมจากภาพยนตร์เรื่อง Gladiator ในปี 2000 ที่ได้ทวิตข้อความและภาพลงในทวิตเตอร์ส่วนตัว @russellcrowe ซึ่งมีผู้ติดตามกว่า 2.7 ล้านบัญชีรายชื่อ หลังจากที่ได้บินเข้ามาในประเทศไทยเพื่อถ่ายทําภาพยนตร์และได้อยู่ภายใต้โครงการภูเก็ตแซนด์บ๊อกซ์ Phuket Sandbox โดยใด้ทวิตข้อความหลายข้อความชื่นชม โครงการภูเก็ตแซนด์บ๊อกซ์ Phuket Sandbox อาทิ ในวันที่ 11 ตุลาคม 2564 ได้ ทวิตว่า “รัฐบาลไทยมีสิ่งที่ยอดเยี่ยมที่เรียกว่า Sandbox Quarantine ถ้าคุณได้รับวัคซีนครบตามจํานวน คุณสามารถบินไปยังภูเก็ตและเดินทางรอบเกาะได้อย่างเสรี” นอกจากนั้น ในวันต่อมาก็ได้ทวิตข้อความและภาพสถานที่ท่องเที่ยวและทิวทัศน์ที่สวยงามของ จ.ภูเก็ต ตลอดจนเดินทางต่อมายังกรุงเทพมหานคร อาทิ “Phuket dreaming” “Go and look at Phuket” “Lost in Bangkok” “Bangkok dreaming” และชื่นชมความเป็นมิตรของคนไทยและอาหารไทยที่มีความพิเศษอันโดดเด่น
นายกรัฐมนตรี ยังได้กล่าวว่าเป็นสิ่งที่เราทุกคนน่าจะภูมิใจและขอขอบคุณทุกภาคส่วน ทั้งราชการ ผู้ประกอบการ ประชาชน ที่ร่วมกันทําให้สําเร็จ จนวันนี้มีดาราระดับโลกเข้ามาถ่ายทําภาพยนตร์ และชื่นชมหลายอย่างไม่ว่าจะเป็นอาหาร ที่อยู่ บรรยากาศ ความสวยงามของทะเล แสงอาทิตย์ และยังคงพร้อมจะแก้ปัญหาไปด้วยกัน ธุรกิจการถ่ายทําภาพยนตร์ในไทยเป็นแหล่งสําคัญที่ต่างชาติอยากเข้ามาถ่ายทําภาพยนตร์ ซึ่งเราก็ปลดล็อกให้ดําเนินการได้ในอนาคตอันใกล้นี้โดยเร็วที่สุด ถ้าเราทําดีเราจะได้สิ่งที่ดีตอบแทน และฝากทุกคนให้ความร่วมมือกับรัฐบาล รัฐบาลพร้อมที่จะพาทุกคนไปข้างหน้า พร้อมเดินหน้าเปิดประเทศต่อไป
รัฐบาลไทย-ข่าวทำเนียบรัฐบาล-ผลักดันส่งออกน้ำมันปาล์ม รักษาเสถียรภาพภายในประเทศ
วันจันทร์ที่ 11 กรกฎาคม 2565
ผลักดันส่งออกน้ํามันปาล์ม รักษาเสถียรภาพภายในประเทศ
วันอาทิตย์ที่ 10 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลรักษาเสถียรภาพราคาปาล์มน้ํามันและน้ํามันปาล์มภายในประเทศ โดยอนุมัติโครงการผลักดันการส่งออกน้ํามันปาล์มเพื่อลดผลผลิตส่วนเกินปี 2565 พร้อมวงเงิน 309 ล้านบาท ซึ่งเป็นการอุดหนุนค่าบริหารจัดการการส่งออกน้ํามันปาล์มดิบ เช่น ค่าขนส่ง ค่าคลังจัดเก็บ ค่าปรับปรุงคุณภาพ ค่าเอกสารและค่าธรรมเนียมต่าง ๆ ให้แก่นิติบุคคลผู้ส่งออกน้ํามันปาล์มหรือผลิตภัณฑ์จากน้ํามันปาล์ม ในอัตรากิโลกรัมละ 2 บาท เมื่อระดับสต็อกน้ํามันปาล์มดิบในประเทศสูงกว่า 300,000 ตัน ซึ่งคิดเป็น 1.5 เท่าของความต้องการใช้ภายในประเทศต่อเดือน และราคาน้ํามันปาล์มดิบในประเทศสูงกว่าราคาตลาดโลก โดยโครงการนี้จะช่วยรักษาปริมาณน้ํามันปาล์มและปาล์มน้ํามันภายในประเทศไม่ให้ขาดแคลนหรือล้นตลาด
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โครงการพักหนี้ SMEs โรงแรมและที่พัก
วันเสาร์ที่ 3 กรกฎาคม 2564
โครงการพักหนี้ SMEs โรงแรมและที่พัก
วันศุกร์ที่ 2 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลจัดทําโครงการพักหนี้ ให้แก่ผู้ประกอบการ SMEs กลุ่มโรงแรมและที่พัก โดยยกเว้นการชําระเงินต้นและดอกเบี้ย เป็นเวลา 6 เดือน ตั้งแต่เดือน ก.ค. - ธ.ค. 2564 สําหรับคุณสมบัติของผู้เข้าร่วมมาตรการ จะต้องเป็นกิจการ SME ประเภทโรงแรม รีสอร์ต เกสต์เฮาส์ และเซอร์วิสอพาร์ตเมนต์ เป็นลูกค้าสินเชื่อธุรกิจ SMEs ที่มีวงเงินสินเชื่อรวมไม่เกิน 250 ล้านบาท มีหนี้ค้างชําระไม่เกิน 90 วัน และสถานะบัญชีปกติไม่เป็น NPLs ผู้ที่สนใจแจ้งความประสงค์เข้าร่วมโครงการได้ที่ธนาคารออมสินทุกสาขาทั่วประเทศ หรือ ศูนย์สินเชื่อธุรกิจลูกค้า SMEs ที่ใช้บริการอยู่ ภายในวันที่ 23 ก.ค. นี้ ทั้งนี้ รัฐบาลมุ่งหวังบรรเทาความเดือดร้อนแก่ผู้ประกอบการโรงแรมและที่พักซึ่งเป็นหนึ่งในกลุ่มผู้ได้รับผลกระทบจากการแพร่ระบาดโรคโควิดในครั้งนี้
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ศ.(พิเศษ) ดร.เอนก (รมว.อว.) มอบนโยบายขับเคลื่อนฯ “ธัชชา” (TASSHA) พัฒนาวิทยสถานด้านสังคมศาสตร์ มนุษยศาสตร์และศิลปกรรมศาสตร์ของประเทศ-ยกระดับคุณภาพการศึกษา
วันพฤหัสบดีที่ 5 พฤษภาคม 2565
ศ.(พิเศษ) ดร.เอนก (รมว.อว.) มอบนโยบายขับเคลื่อนฯ “ธัชชา” (TASSHA) พัฒนาวิทยสถานด้านสังคมศาสตร์ มนุษยศาสตร์และศิลปกรรมศาสตร์ของประเทศ-ยกระดับคุณภาพการศึกษา
ศ.(พิเศษ) ดร.เอนก (รมว.อว.) มอบนโยบายขับเคลื่อนฯ “ธัชชา” (TASSHA) พัฒนาวิทยสถานด้านสังคมศาสตร์ มนุษยศาสตร์และศิลปกรรมศาสตร์ของประเทศ-ยกระดับคุณภาพการศึกษา
เมื่อวันที่ 27 เมษายน 2565 ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรงการอุดมศึกษา วิทยาศาสตร์ วิจัยและนวัตกรรม(รมว.อว.) เป็นประธานประชุมสัมมนา เรื่อง “การขับเคลื่อนการพัฒนาวิทยสถานด้านสังคมศาสตร์ มนุษยศาสตร์ และศิลปกรรมแห่งประเทศไทย (Thailand Academy of Social Sciences, Humanities and Arts : TASSHA) หรือ “ธัชชา” และ เรื่อง “การยกระดับคุณภาพการศึกษา ในระดับอุดมศึกษา การผลติและการพัฒนาครู” ในการนี้ ผศ.ดร.ศรชัย มุ่งไธสง อธิการบดีมหาวิทยาลัยราชภัฏเชียงราย ในฐานะผู้อํานวยการสถาบันเศรษฐกิจพอเพียง ได้กล่าวถึงบทบาทของสถาบันเศรษฐกิจพอเพียงที่เป็นการรวบรวมองค์ความรู้และสร้างคลังความรู้ด้านเศรษฐกิจพอเพียง โดยการสร้างภาคีเครือข่ายร่วมกันนําไปสู่การขยายผลด้านเศรษฐกิจพอเพียง สร้างสื่อการเรียนรู้ที่ทันสมัยสู่การขยายผลการเรียนรู้ด้านเศรษฐกิจพอเพียงและสร้างรูปแบบการขยายผลการพัฒนาด้านเศรษฐกิจพอเพียง อีกทั้งเพื่อสื่อสารทั้งในและต่างประเทศให้เกิดองค์ความรู้ที่ยั่งยืนและสามารถนําไปใช้ประโยชน์ทั่วโลก การรับมอบนโยบายครั้งนี้ได้มี พิธีลงนามบันทึกข้อตกลงความร่วมมือ “การขับเคลื่อนการพัฒนาด้านสังคมศาสตร์ มนุษยศาสตร์และศิลปกรรมศาสตร์ของประเทศ” ระหว่างมหาวิทยาลัยราชภัฏและมหาวิทยาลัยเทคโนโลยีราชมงคล ณ หอปรัชญา ร.9 มหาวิทยาลัยราชภัฏเชียงราย
รัฐบาลไทย-ข่าวทำเนียบรัฐบาล-รมช.มนัญญา ชื่นชมสหกรณ์การเกษตรปันบุญ จำกัด
วันศุกร์ที่ 8 ตุลาคม 2564
รมช.มนัญญา ชื่นชมสหกรณ์การเกษตรปันบุญ จํากัด
รมช.มนัญญา ชื่นชมสหกรณ์การเกษตรปันบุญ จํากัด หนุนปลูกผักอินทรีย์ สร้างรายได้ให้สมาชิก พร้อมขับเคลื่อนโครงการแปรรูปสินค้าเกษตรเพิ่มโอกาสทางการตลาด
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจเยี่ยม และติดตามโครงการแปรรูปสินค้าเกษตรเพื่อเพิ่มโอกาสทางการตลาด ของสหกรณ์การเกษตรปันบุญ จํากัด อ.ฆ้องชัย จ.กาฬสินธุ์ โดยมี นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายสมบัติ ตงเต๊า รองอธิบดีกรมวิชาการเกษตร หัวหน้าส่วนราชการที่เกี่ยวข้อง และเกษตรกร เข้าร่วม โอกาสนี้ ได้พบปะและรับฟังปัญหาของสมาชิก และร่วมแปรรูปผลผลิตทางการเกษตร (สลัดโรล) ตามโครงการแปรรูปสินค้าเกษตรฯ ตลอดจนร่วมปลูกต้นกล้าฟ้าทะลายโจรในแปลงและกดเปิดระบบน้ําอัจฉริยะผ่านมือถือ หรือ IOT ก่อนเยี่ยมชมแปลงใหญ่ผักของสมาชิกสหกรณ์
รมช.มนัญญา กล่าวว่า สหกรณ์การเกษตรปันบุญ จํากัด เดิมเป็นกลุ่มวิสาหกิจชุมชน ต่อมาจัดตั้งเป็นสหกรณ์เพื่อให้เกิดการรวมกลุ่มและช่วยเหลือซึ่งกันและกัน ดําเนินกิจกรรมปลูกแปลงผักอินทรีย์ แปลงปลูกฟ้าทะลายโจร รวมถึงเทคโนโลยีการปลูกผักในโรงเรือน และระบบสมาร์ทฟาร์ม โดยได้รับการสนับสนุนงบประมาณจากหน่วยงานในสังกัดกระทรวงเกษตรฯ อาทิ กรมส่งเสริมสหกรณ์ เป็นเงินให้กู้ยืมแก่สหกรณ์ เพื่อสนับสนุนการสร้างโรงเรือน จํานวน 600,000 บาท อัตราดอกเบี้ยร้อยละ 3 บาท/ปี กรมวิชาการเกษตร สนับสนุนปัจจัยการผลิตสําหรับพืชอินทรีย์ ตรวจรับรองตามมาตรฐาน GAP พืช และพืชอินทรีย์ กรมส่งเสริมการเกษตร โดยเป็นงบประมาณโครงการยกระดับแปลงใหญ่ด้วยเกษตรสมัยใหม่และเชื่อมโยงการตลาด (สร้างโรงเรือนปลูกผักหลังคาพลาสติกให้กับสมาชิก จํานวน 40 ราย)
“กระทรวงเกษตรฯ ให้ความสําคัญกับการพัฒนาคุณภาพผลผลิตสหกรณ์ โดยได้มอบนโยบายให้ขยายพื้นที่ในการผลิตเกษตรอินทรีย์ เพื่อเพิ่มความหลากหลายของผลผลิต สร้างมูลค่าเพิ่ม และได้รับรับรองมาตรฐานเกษตรอินทรีย์ มาตรฐาน GAP โรงคัดบรรจุที่ผ่านมาตรฐาน GMP และการเพิ่มช่องทางการตลาดเพื่อการจําหน่ายสินค้าของสมาชิกที่มีคุณภาพและได้รับมาตฐานเพื่อเพิ่มมูลค่าของผลผลิตของสมาชิก และขอชื่นชมสมาชิกสหกรณ์การเกษตรปันบุญ จํากัด ที่สามารถยกระดับมาตรฐานสินค้าของกลุ่มเกษตรกรผู้ปลูกผักอินทรีย์ได้ ถือเป็นต้นแบบในการส่งเสริมพื้นที่ที่มีศักยภาพให้ก้าวไปสู่การเป็นศูนย์กลางที่ได้รับมาตรฐานผู้ปลูกผักอินทรีย์ในระดับภูมิภาคต่อไป” รมช.มนัญญา กล่าว
สําหรับโครงการแปรรูปสินค้าเกษตรเพื่อเพิ่มโอกาสทางการตลาด งบประมาณทั้งสิ้น 129,000 บาท เป้าหมาย สมาชิกสหกรณ์ในจังหวัดกาฬสินธุ์ จํานวน 100 คน 5 สหกรณ์ ได้แก่ 1. สหกรณ์การเกษตรก้าวแสน จํากัด อ.หนองกุงศรี ผลผลิต มะม่วงมหาชนก การแปรรูป เนื้อมะม่วงพาสเจอร์ไรซ์ ไอศครีมมะม่วง 2. สหกรณ์การเกษตรยางตลาด อ.ยางตลาด ผลผลิต มะม่วงน้ําดอกไม้ แปรรูป กัมมี่มะม่วง น้ํามะม่วง มะม่วงทอดกรอบ เนื้อมะม่วงพลาสเจอร์ไรซ์ 3. สหกรณ์การเกษตรบ้านดงกล้วย อ.นามน ผลผลิตมันม่วง แปรรูป ผงมันม่วง มันแครอท มันฉาบ 4. สหกรณ์การเกษตรปันบุญ จํากัด อ.ฆ้องชัย ผลผลิตผักสลัด การแปรรูป สลัดโรล สลัดผัก และ 5. สหกรณ์เครดิตยูเนี่ยนเขาพระนอน อ.ยางตลาด ผลผลิตข้าว แปรรูป ข้าวแต๋นน้ําแตงโม น้ําพริกปลา
รัฐบาลไทย-ข่าวทำเนียบรัฐบาล-นายกรัฐมนตรี เป็นประธานมอบเงินช่วยเหลือเกษตรกร จ.สุพรรณบุรี
วันพฤหัสบดีที่ 9 ธันวาคม 2564
นายกรัฐมนตรี เป็นประธานมอบเงินช่วยเหลือเกษตรกร จ.สุพรรณบุรี
วันพฤหัสบดีที่ดี 9 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ (9ธ.ค.64) พลเอก ประยุทธ์ จันทร์โอชา นายกรัฐมนตรี ลงพื้นที่ อ.ศรีประจันต์ จ.สุพรรณบุรี เพื่อเป็นประธานในการมอบเงินตามมาตรการช่วยเหลือเกษตรกรผู้ปลูกข้าว โครงการประกันรายได้เกษตรกรผู้ปลูกข้าวปี 2564/65 ซึ่ง ธ.ก.ส.เริ่มโอนให้แก่เกษตรกรกลุ่มเป้าหมาย 4.69 ล้านครัวเรือน ในวันนี้ – 13 ธ.ค.64 ส่วนเงินจากโครงการช่วยเหลือค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ไร่ละ 1,000 บาท สูงสุด 20 ไร่ต่อครัวเรือน สําหรับเกษตรกรกลุ่มเป้าหมาย 4.57 ล้านครัวเรือน จะโอนวันที่ 13 – 17 ธ.ค.64 เกษตรกรสามารถตรวจสอบการโอนเงินได้ทางแอปพลิเคชัน ธ.ก.ส. A-Mobile และเบิกถอนเป็นเงินสดได้ที่ตู้ ATM ธ.ก.ส.ทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-"อุ่นใจ" คุ้มครอง จนท.ด่านหน้า 2 แสนกรมธรรม์
วันศุกร์ที่ 6 สิงหาคม 2564
"อุ่นใจ" คุ้มครอง จนท.ด่านหน้า 2 แสนกรมธรรม์
....
สธ. เผย ทําประกันภัย รวม 250,120 กรมธรรม์ เพื่อคุ้มครอง บุคลากรทางการแพทย์และเจ้าหน้าที่ของรัฐ ที่ปฏิบัติงานใกล้ชิดผู้ป่วยโควิด-19 แบ่งเป็น บุคลากรในสังกัด สธ. 223,872 กรมธรรม์ นอกสังกัด สธ. เช่น กทม. รร.แพทย์ กรมแพทย์ทหาร อีก 26,248 กรมธรรม์ เพื่อให้การดูแลอย่างเต็มที่หากเกิดการติดเชื้อโควิด-19
.
ตัวอย่างของกรมธรรม์
1. คุ้มครองการเสียชีวิตจากโรคโควิด 1 ล้านบาทต่อราย ระยะเวลาคุ้มครอง 2 เดือนนับแต่วันแจ้งรายชื่อ
2. คุ้มครองภาวะโคม่าจากโรคโควิด 1 ล้านบาทต่อราย ระยะเวลาคุ้มครอง 6 เดือนนับแต่วันแจ้งรายชื่อ
3. คุ้มครองการเจ็บป่วยโรคโควิด 1 หมื่นบาทต่อราย และคุ้มครองอุบัติเหตุ 1 หมื่นบาทต่อราย ระยะเวลาคุ้มครอง 6 เดือนนับแต่วันแจ้งรายชื่อ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ลงพื้นที่สุโขทัย ตรวจการลอกท่อของนักโทษ ขอส่งสัญญาณไปทั่วประเทศ ราชทัณฑ์พร้อมนำแรงงานออกช่วยบริการสังคม
วันจันทร์ที่ 30 พฤษภาคม 2565
รัฐมนตรีว่าการกระทรวงยุติธรรม ลงพื้นที่สุโขทัย ตรวจการลอกท่อของนักโทษ ขอส่งสัญญาณไปทั่วประเทศ ราชทัณฑ์พร้อมนําแรงงานออกช่วยบริการสังคม
รัฐมนตรีว่าการกระทรวงยุติธรรม ลงพื้นที่สุโขทัย ตรวจการลอกท่อของนักโทษ ขอส่งสัญญาณไปทั่วประเทศ ราชทัณฑ์พร้อมนําแรงงานออกช่วยบริการสังคม
เมื่อวันที่ 30 พ.ค. 2565 เวลา 08.30 น. ที่ตลาดโต้รุ่ง อ.เมือง จ.สุโขทัย นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นางพรรณสิริ กุลนาถศิริ นายชูศักดิ์ คีรีมาศทอง ส.ส.สุโขทัย พรรคพลังประชารัฐ นายเขตพงศ์ กุลนาถศิริ รองนายก อบจ.สุโขทัย ลงพื้นที่ตรวจเยี่ยมการลอกท่อของผู้ต้องขังจากเรือนจําจังหวัดสุโขทัย ซึ่งเป็นความร่วมมือกับเทศบาลเมืองสุโขทัย
นายสมศักดิ์ กล่าวว่า ที่ตนลงมาดูในวันนี้ อยากส่งสัญญาณไปทั่วประเทศว่า กรมราชทัณฑ์มีผู้ต้องขังที่ใกล้พ้นโทษ สามารถเป็นแรงงานช่วยบริการสังคมในส่วนนี้ได้ ซึ่งที่ผ่านมาผู้ต้องขังมีเงินทองต้องใช้จ่าย ยิ่งในช่วงโควิด-19 ญาติไม่มีโอกาสเยี่ยมก็ขาดเงินใช้ ซึ่งการนําแรงงานออกมาใช้ลอกท่อก็ทําให้พวกเรามีรายได้อีกด้วย รวมทั้งยังเป็นการให้โอกาสพวกเขาในการปรับตัว ดังนั้นตนจึงอยากส่งสัญญาณให้เทศบาล อําเภอและจังหวัดทั่วประเทศ หากยังขาดแรงงาน สามารถเรียกใช้ผู้ต้องขังเหล่านี้ได้เลย กรมราชทัณฑ์ยินดีที่จะให้บริหาร
รัฐบาลไทย-ข่าวทำเนียบรัฐบาล-​ครม.เคาะ! แผนที่แนวเขตที่ดินรัฐแบบบูรณาการ “One Map” 11 จังหวัด ใช้มาตราส่วนเดียวกัน 1 : 4000 แก้ปัญหาพื้นที่ทับซ้อน
วันอังคารที่ 8 กุมภาพันธ์ 2565
​ครม.เคาะ! แผนที่แนวเขตที่ดินรัฐแบบบูรณาการ “One Map” 11 จังหวัด ใช้มาตราส่วนเดียวกัน 1 : 4000 แก้ปัญหาพื้นที่ทับซ้อน
​ครม.เคาะ! แผนที่แนวเขตที่ดินรัฐแบบบูรณาการ “One Map” 11 จังหวัด ใช้มาตราส่วนเดียวกัน 1 : 4000 แก้ปัญหาพื้นที่ทับซ้อน
วันที่ 8 กุมภาพันธ์ 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 8 กุมภาพันธ์ 2565 ว่า ครม. เห็นชอบผลดําเนินการปรับปรุงแผนที่แนวเขตที่ดินของรัฐแบบบูรณาการ มาตราส่วน 1 : 4000 (One Map) และรับรองเส้นแนวเขตที่ดินของรัฐ กลุ่มจังหวัดที่ 1 จํานวน 11 จังหวัด ประกอบด้วย จังหวัดนนทบุรี นครปฐม อ่างทอง สิงห์บุรี สมุทรสงคราม กรุงเทพมหานคร สมุทรปราการ ปทุมธานี พระนครศรีอยุธยา สมุทรสาคร และสุพรรณบุรี (จากทั้งหมด 7 กลุ่มจังหวัด กลุ่มละ 11 จังหวัด) ตามที่สํานักงานคณะกรรมการนโยบายที่ดินแห่งชาติ (สคทช.) เสนอ เพื่อแก้ไขปัญหาที่ดินทับซ้อนของหน่วยงานรัฐประกอบด้วย 9 หน่วยงาน ได้แก่ 1) กรมป่าไม้ 2) กรมอุทยานแห่งชาติ สัตว์ป่า และพันธุ์พืช 3) กรมทรัพยากรทางทะเลและชายฝั่ง 4) กรมพัฒนาที่ดิน 5) กรมธนารักษ์ 6) กรมที่ดิน 7) กรมพัฒนาสังคมและสวัสดิการ 8) กรมส่งเสริมสหกรณ์ และ 9) สํานักงานการปฏิรูปที่ดินเพื่อเกษตรกรรม ซึ่งแต่ละหน่วยงานมีกฎหมายที่เกี่ยวข้องหลายฉบับและใช้มาตราส่วนในแผนที่แนบท้ายกฎหมายแตกต่างกัน จึงเป็นเหตุให้เกิดพื้นที่ทับซ้อนกันระหว่างหน่วยงานของรัฐ โดยมีพื้นที่รวม 542.35 ล้านไร่ มากกว่าพื้นที่ประเทศไทยที่มีประมาณ 320.7 ไร่
พร้อมกันนี้ ที่ประชุมมอบให้หน่วยงานที่มีที่ดินของรัฐแก้ไขกฎหมายที่เกี่ยวข้องโดยใช้แผนที่ One Map ที่ ครม.ให้ความเห็นชอบแทนแผนที่แนบท้ายกฎหมายและใช้เป็นแนวเขตที่ดินของรัฐตามกฎหมายให้แล้วเสร็จภายใน 360 วัน โดยอาจขอขยายระยะเวลาการดําเนินการต่อคณะกรรมการนโยบายที่ดินแห่งชาติได้ไม่เกิน 180 วัน ทั้งนี้ ให้คณะกรรมการนโยบายที่ดินแห่งชาติพิจารณาแก้ปัญหาหรือให้ความช่วยเหลือประชาชนได้ตามความเหมาะสม รวมทั้งให้กําหนดหลักการคุ้มครองและรับรองการดําเนินการของคณะกรรมการ คณะทํางาน และเจ้าหน้าที่ที่ได้ดําเนินการไปตามอํานาจหน้าที่ในการปรับปรุงแผนที่แนวเขตที่ดินของรัฐนั้นด้วย
.............................
รัฐบาลไทย-ข่าวทำเนียบรัฐบาล-เลขานุการรัฐมนตรีว่าการกระทรวงอุตสาหกรรม เป็นประธานพิธีมอบถ้วยรางวัลทีมชนะเลิศโครงการแข่งขันรถจักรยานยนต์ไฟฟ้าดัดแปลง เพื่อธุรกิจแห่งอนาคต
วันพุธที่ 6 กรกฎาคม 2565
เลขานุการรัฐมนตรีว่าการกระทรวงอุตสาหกรรม เป็นประธานพิธีมอบถ้วยรางวัลทีมชนะเลิศโครงการแข่งขันรถจักรยานยนต์ไฟฟ้าดัดแปลง เพื่อธุรกิจแห่งอนาคต
เลขานุการรัฐมนตรีว่าการกระทรวงอุตสาหกรรม เป็นประธานพิธีมอบถ้วยรางวัลทีมชนะเลิศโครงการแข่งขันรถจักรยานยนต์ไฟฟ้าดัดแปลง เพื่อธุรกิจแห่งอนาคต
วันนี้ (5 กรกฎาคม 2565) นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม เป็นประธานในพิธีมอบถ้วยรางวัลทีมชนะเลิศโครงการแข่งขันรถจักรยานยนต์ไฟฟ้าดัดแปลง เพื่อธุรกิจแห่งอนาคต (EVAT X EGAT Electric Motorcycle Conntest for Business Opportunity) โดยมีนายกฤษฎา อุตตโมทย์ นายกสมาคมยานยนต์ไฟฟ้าไทยกล่าวสรุปผลการดําเนินโครงการฯ และนายสมศักดิ์ ปรางทอง ผู้ช่วยผู้อํานวยการฝ่ายบริหารด้านการใช้ไฟฟ้าและกิจการเพื่อสังคม 1 การไฟฟ้าฝ่ายผลิตแห่งประเทศไทย กล่าวแสดงเจตจํานงสนับสนุนการจัดโครงการ ณ ห้องประชุม อก. 1 ชั้น 2 อาคารสํานักงานปลัดกระทรวงอุตสาหกรรม
เลขานุการรัฐมนตรีฯ กล่าวว่า การจัดกิจกรรมโครงการแข่งขันรถจักรยานยนต์ไฟฟ้าดัดแปลงเพื่อธุรกิจแห่งอนาคต ถือว่าเป็นส่วนสําคัญในการสนับสนุนการใช้งาน และการพัฒนาผลิตภัณฑ์จากฝีมือคนไทย ในช่วงของการเปลี่ยนผ่านไปสู่อุตสาหกรรมยานยนต์ไฟฟ้า เพื่อไปสู่สังคมคาร์บอนต่ํา รวมถึงเป็นการสร้างโอกาส สร้างงาน และสร้างรายได้ให้กับช่างที่มีฝีมือและผู้ประกอบการทั้งรายใหญ่และรายย่อย ด้านยานยนต์ไฟฟ้า เพื่อตอบสนองต่อนโยบายของประเทศ ที่จะขับเคลื่อนประเทศไทย ไปสู่การเป็นฐานการผลิตยานยนต์ไฟฟ้าและชิ้นส่วนที่สําคัญของโลกอีกด้วย
ซึ่งทีมที่ได้รับรางวัลชนะเลิศ ประเภทสถาบันการศึกษา ได้แก่ ทีม E-TECH E-Motorcycle 2021 จากวิทยาลัยอีเทค และทีมที่ชนะเลิศ ประเภทประชาชนทั่วไป ได้แก่ทีม Itimgarage X Crafting lab
--------------------------
รัฐบาลไทย-ข่าวทำเนียบรัฐบาล-เฮ! ครม. อนุมัติเงินช่วยเหลือพิเศษผู้สูงอายุที่ได้เบี้ยยังชีพฯ สูงสุด 250 บ./เดือน เป็นเวลา 6 เดือน บรรเทาผลกระทบเศรษฐกิจ
วันพุธที่ 27 เมษายน 2565
เฮ! ครม. อนุมัติเงินช่วยเหลือพิเศษผู้สูงอายุที่ได้เบี้ยยังชีพฯ สูงสุด 250 บ./เดือน เป็นเวลา 6 เดือน บรรเทาผลกระทบเศรษฐกิจ
.....
ที่ประชุม ครม. (26 เม.ย. 65) อนุมัติหลักการจ่ายเงินช่วยเหลือพิเศษแก่ผู้สูงอายุที่ได้รับสิทธิสวัสดิการเบี้ยยังชีพ จํานวน 10,896,444 ล้านคน เฉลี่ย 100 - 250 บ./เดือน/ราย ตามช่วงอายุ เป็นเวลา 6 เดือน (เม.ย. – ก.ย. 65) เพื่อบรรเทาผลกระทบด้านเศรษฐกิจในช่วงสถานการณ์โรคโควิด-19 ในขณะนี้
.
การจ่ายเงินช่วยเหลือพิเศษฯ ครั้งนี้ เป็นการจ่ายเพิ่มจากเบี้ยยังชีพผู้สูงอายุตามช่วงอายุ ดังนี้
1.อายุ 60 - 69 ปี ที่รับเบี้ยยังชีพ 600 บ./เดือน จะได้รับเงินช่วยเหลือพิเศษเพิ่ม 100 บ./เดือน รวมเป็น 700 บ./เดือน/คน
2.อายุ 70 - 79 ปี ที่รับเบี้ยยังชีพ 700 บ./เดือน จะได้รับเงินช่วยเหลือพิเศษเพิ่ม 150 บ./เดือน รวมเป็น 850 บ./เดือน/คน
3.อายุ 80 - 89 ปี ที่รับเบี้ยยังชีพ 800 บ./เดือน จะได้รับเงินช่วยเหลือพิเศษเพิ่ม 200 บ./เดือน รวมเป็น 1,000 บ./เดือน/คน
4.อายุ 90 ปีขึ้นไป ที่รับเบี้ยยังชีพ 1,000 บ./เดือน จะได้รับเงินช่วยเหลือพิเศษเพิ่ม 250 บ./เดือน รวมเป็น 1,250 บ./เดือน/คน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-PM congratulated the Thai women's volleyball team for making history by qualifying for the first time in the Volleyball Women's Nations League for the quarterfinals.
วันจันทร์ที่ 4 กรกฎาคม 2565
PMcongratulated the Thai women's volleyball team for making history by qualifying for the first time in the Volleyball Women's Nations League for the quarterfinals.
PMcongratulated the Thai women's volleyball team for making history by qualifying for the first time in the Volleyball Women's Nations League for the quarterfinals.
On July 4, 2022, Government Spokesperson Thanakorn Wangboonkongchana disclosed that the Prime Minister and Defense Minister Gen. Prayut Chan-o-cha, congratulations to the Thai women's national volleyball team for qualifying for the quarterfinals of the FIVB Volleyball Women's Nations League 2022 or VNL 2022 after performing admirably throughout the competition and bringing joy to Thai brothers and sisters.
The Government Spokesperson also stated that the Thai women's national volleyball team, which competed in VNL 2022 in the third field in Sofia, Bulgaria, played the remaining four matches against South Korea, the Dominican Republic, Brazil, and Italy. The Thai women's national volleyball team won 3-0 sets against South Korea but lost 1-3 sets to Dominicans, 1-3 sets to Brazil, and 0-3 to Italy, resulting in the team having competed in 12 matches, winning 5 games and losing 7 games. However, the Thai women's national volleyball team's impressive performance throughout the VNL 2022 tournament from the first week allowed Thai to accumulate points in the top 8 of the table and made the team able to participate in the quarterfinals, marking the first time in the history of the Nations League that the Thai national team was proficient enough to attain the quarterfinals. Furthermore, the latest Thai women's national volleyball teams are now ranked 14th in the world, up from 19th before participating in the competition; still, the team will join the playoffs with Türkiye, the world's fifth team, which is also the host, and the final race will be held in Ankara, Türkiye on July 13, 2022.
"The Prime Minister is overjoyed that the Thai women's national volleyball team did an outstanding job and regularly brought smiles to Thai people throughout the competition. The Thai women's national volleyball team has ascertained outstanding and impressive talent, potential, and skill in volleyball for international and volleyball fans worldwide. As a direct consequence, the team was able to pass through the quarterfinals. The Prime Minister would like to send encouragement to the Thai women's national volleyball team in the next round." Mr. Thanakorn stated.
รัฐบาลไทย-ข่าวทำเนียบรัฐบาล-ดีอีเอส พบแนวโน้มโกงซื้อขายออนไลน์ผ่าน TikTok ขาขึ้น
วันพุธที่ 20 กรกฎาคม 2565
ดีอีเอส พบแนวโน้มโกงซื้อขายออนไลน์ผ่าน TikTok ขาขึ้น
ดีอีเอส พบแนวโน้มโกงซื้อขายออนไลน์ผ่าน TikTok ขาขึ้น
ดีอีเอส สรุป 3 รูปแบบกลโกงออนไลน์ยอดนิยม จับตาปัญหาซื้อขายออนไลน์ผ่าน TikTok แนวโน้มขยับขึ้นตามกระแสนิยมโฆษณาบน TikTok ล่าสุดเปิดรับแจ้งเบาะแสแก๊งคอลเซ็นเตอร์ และ SMS หลอกลวงผ่าน 1212 OCC
พันตํารวจเอก ดร.อัครพล บุณโยปัยฎัมภ์ ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า การประชุมคณะกรรมการป้องกันและจัดการปัญหา และข้อร้องเรียนที่เกี่ยวข้องกับธุรกรรมทางออนไลน์ ครั้งที่ 4/2565 เมื่อวันที่ 19 ก.ค.65 ได้มีการรายงานสรุปสถานการณ์รูปแบบกลโกงทางออนไลน์ในปัจจุบันเกี่ยวกับการซื้อขายทางออนไลน์ พบหลักๆ 3 รูปแบบ
ได้แก่ 1.สร้างเพจปลอมที่เหมือนกับหน้าเพจร้านค้าจริง 2.การหลอกลวงผ่านช่องทาง TikTok ที่มีแนวโน้มเพิ่มสูงขึ้นตามการเติบโตอย่างรวดเร็วของแพลตฟอร์มนี้ในช่วง 2-3 ปีที่ผ่านมา ส่งผลให้การโฆษณาขายสินค้าผ่าน TikTok ได้รับความนิยมเพิ่มขึ้น และ 3.ไลน์ปลอมระบาด ซึ่งมิจฉาชีพใช้เป็นช่องทางหลอกลวงในรูปแบบต่าง ๆ ได้แก่ หลอกยืมเงิน หลอกขายของ หลอกลงทุน เป็นต้น
ขณะที่ ในช่วงครึ่งแรกของปี 65 ทางศูนย์ช่วยเหลือและจัดการปัญหาออนไลน์ หรือสายด่วน 1212 OCC ได้รับการแจ้งเรื่องร้องเรียนทั้งสิ้น 31,809 เรื่อง โดยอันดับหนึ่ง เป็นปัญหาซื้อขายทางออนไลน์ 22,840 เรื่อง แบ่งตามประเภทปัญหา ดังนี้ ไม่ได้รับสินค้า (หลอกลวง) 51.1% / ได้รับสินค้าไม่ตรงปก 33.7% และปรึกษาด้านการซื้อขายออนไลน์ 10.9% โดยมีสถิติการไกล่เกลี่ยสําเร็จไปแล้ว 6,325 เรื่อง
พันตํารวจเอก ดร.อัครพล กล่าวว่า ด้านการบูรณาการกับหน่วยงานต่างๆ ในความร่วมมือด้านปัญหาซื้อขายออนไลน์ ระยะเวลา 6 เดือนที่ผ่านมา ได้มีการส่งต่อเรื่องร้องเรียนไปยังหน่วยงาน 3 อันดับแรก ดังนี้ ศูนย์ปราบปรามอาชญากรรมทางเทคโนโลยีสารสนเทศ สํานักงานตํารวจแห่งชาติ (ศปอส.ตร.) 54% สํานักงานคณะกรรมการคุ้มรองผู้บริโภค (สคบ.) 19% และสํานักงานพัฒนาธุรกรรมอิเล็กทรอนิกส์ (ETDA) ให้คําปรึกษา แนะนําข้อมูลเบื้องต้น 23%
นอกจากนี้ ตั้งแต่วันที่ 15 มิ.ย.65 ได้มีการเปิดบริการให้แจ้ง SMS หลอกลวง และแก๊งคอลเซ็นเตอร์ ผ่าน 1212 OCC ล่าสุดมีแจ้งเข้ามา 127 เรื่อง พบหัวข้อยอดนิยมที่มิจฉาชีพแอบอ้าง ได้แก่ พัสดุค้างอยู่ในด่านศุลกากร พัวพันในคดี เช่น ฟอกเงิน ค่าปรับจราจร แอบอ้างโทรจากหน่วยงานรัฐ ข่มขู่จะระงับสัญญาณโทรศัพท์ และเช็คเงินคืนภาษี หลอกต้องไปทาธุรกรรมที่หน้าตู้เพื่อยืนยันตัวตน
ล่าสุด ดีอีเอส อยู่ระหว่างหารือกับ กสทช. ถึงแนวทางการให้บริการเสียงแจ้งเตือนประชาชนเกี่ยวกับแก๊งคอลเซ็นเตอร์ผ่านผู้ให้บริการโทรศัพท์มือถือ ซึ่งได้รับความร่วมมือจากกรมสอบสวนคดีพิเศษ (DSI) ในการนําเพลงรอสายเเจ้งเตือนประชาชนที่ได้จัดทําขึ้นมาบูรณาการร่วมกันเพื่อประชาสัมพันธ์เผยแพร่ พร้อมทั้งเป็นการแจ้งเตือนประชาชนในวงกว้าง ให้ตระหนักก่อนทําธุรกรรมทางออนไลน์ รวมถึงประชาสัมพันธ์สร้างการรับรู้ เพื่อป้องกันประชาชนไม่ให้หลงเชื่อมิจฉาชีพ และถูกหลอกลวงให้โอนเงิน หรือถูกหลอกให้ทําธุรกรรมทางออนไลน์ต่างๆในอนาคต
**************************
รัฐบาลไทย-ข่าวทำเนียบรัฐบาล-กระทรวงยุติธรรม โดย กรมคุ้มครองสิทธิและเสรีภาพ ลงพื้นที่มอบเงินช่วยเหลือเยียวยาจำเลยในคดีอาญา หรือ แพะ ตามนโยบายรัฐมนตรีว่าการกระทรวงยุติธรรม
วันพุธที่ 1 กันยายน 2564
กระทรวงยุติธรรม โดย กรมคุ้มครองสิทธิและเสรีภาพ ลงพื้นที่มอบเงินช่วยเหลือเยียวยาจําเลยในคดีอาญา หรือ แพะ ตามนโยบายรัฐมนตรีว่าการกระทรวงยุติธรรม
กระทรวงยุติธรรม โดย กรมคุ้มครองสิทธิและเสรีภาพ ลงพื้นที่มอบเงินช่วยเหลือเยียวยาจําเลยในคดีอาญา หรือ “แพะ” ตามนโยบาย รมต.ยธ. เชิงรุก เป็นเงินจํานวนทั้งสิ้น 126,312 บาท
สืบเนื่องจากนายสมศักดิ์เทพสุทินรัฐมนตรีว่าการกระทรวงยุติธรรมมีนโยบายเชิงรุกช่วยเหลือเยียวยาจําเลยในคดีอาญาหรือ"แพะ"ย้อนหลัง1ปีจํานวน411รายซึ่งกรมคุ้มครองสิทธิและเสรีภาพร่วมกับกรมราชทัณฑ์และสํานักงานยุติธรรมจังหวัดทั่วประเทศเพื่อติดตามให้แพะมายื่นคําขอรับเงินเยียวยาตามพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญาพ.ศ.2544และที่แก้ไขเพิ่มเติม(ฉบับที่2)พ.ศ.2559
ด้วยเหตุนี้ในวันนี้(วันพุธที่1กันยายน2564) เวลา11.00น.ณแขวงสวนหลวงเขตสวนหลวงกรุงเทพมหานคร ดร.โฆสิตสุวินิจจิต คณะที่ปรึกษารัฐมนตรีว่าการกระทรวงยุติธรรมพร้อมด้วยนายเรืองศักดิ์สุวารีอธิบดีกรมคุ้มครองสิทธิและเสรีภาพนายเกิดโชคเกษมวงศ์จิตรรองอธิบดีกรมคุ้มสิทธิและเสรีภาพดร.นิพัทธ์พนธ์สุวรรณชนะที่ปรึกษากรมคุ้มครองสิทธิและเสรีภาพและคณะเจ้าหน้าที่ลงพื้นที่ร่วมกับนางอร่ามรัตน์บุญยรักษ์โยธินประธานศูนย์ไกล่เกลี่ยข้อพิพาทภาคประชาชนเพื่อมอบเงินช่วยเหลือจําเลยในคดีอาญา(แพะ)รายนางสุปรีดาสระแมนซึ่งศาลได้ตัดสินยกฟ้องว่าจําเลยไม่ได้กระทําความผิดเพราะไม่มีเหตุเชื่อได้ว่าบุคคลดังกล่าวกระทําผิดแต่อย่างใด โดยได้รับเงินเป็นจํานวนทั้งสิ้น126,312บาท ซึ่งจําเลยรายนี้ได้กล่าวว่า"ยินดีเปิดเผยเรื่องราวตนเองให้เป็นอุทาหรณ์ เพื่อเป็นส่วนหนึ่งในการเผยแพร่ให้คนที่ตกเป็นแพะแบบตนได้รับทราบและเข้าถึงการช่วยเหลือเยียวยาต่อไป"
ทั้งนี้กระทรวงยุติธรรมโดยกรมคุ้มครองสิทธิและเสรีภาพพร้อมดําเนินการเชิงรุกในการให้ความช่วยเหลือเยียวยาประชาชนที่ตกเป็นจําเลยในคดีอาญาเพื่ออํานวยความยุติธรรมลดความเหลื่อมล้ําสร้างความเป็นธรรมให้เกิดขึ้นกับสังคมไทยตามแนวทาง“ยุติธรรมสร้างสุขยุติธรรมเชิงรุกสร้างสุขให้ประชาชน”ซึ่งสามารถติดต่อขอรับความช่วยเหลือได้ที่(ส่วนกลาง)กรมคุ้มครองสิทธิและเสรีภาพและ(ส่วนภูมิภาค)สํานักงานยุติธรรมจังหวัดทุกแห่งทั่วประเทศหรือติดต่อที่สายด่วนยุติธรรมโทร. 1111กด77 “เราพร้อมยืนเคียงข้าง"ผู้บริสุทธิ์"และจะไม่หยุดช่วยเหลือเพื่อความยุติธรรม”
รัฐบาลไทย-ข่าวทำเนียบรัฐบาล-ครม. ขยายขอบเขตเยียวยาลูกจ้าง - นายจ้าง 29 จังหวัดสีแดงเข้ม
วันพุธที่ 4 สิงหาคม 2564
ครม. ขยายขอบเขตเยียวยาลูกจ้าง - นายจ้าง 29 จังหวัดสีแดงเข้ม
....
ครม. เห็นชอบขยายขอบเขตมาตรการบรรเทาผลกระทบและช่วยเหลือลูกจ้าง - นายจ้าง ในพื้นที่สีแดงเข้ม และเพิ่มกรอบวงเงินเป็น 60,000 ล้านบาท
.
• ปรับเพิ่มพื้นที่จากเดิม 13 จว. เป็น 29 จว. ตามประกาศ ศบค.
• เป้าหมายลูกจ้าง - นายจ้าง ทั้งในและนอกระบบประกันสังคม
• ครอบคลุมกิจการในระบบประกันสังคม 9 สาขา และร้านค้าในระบบ “ถุงเงิน” โครงการคนละครึ่งและเราชนะ (ผ่านการคัดกรองและไม่ถูกตัดสิทธิ์)
• 13 จังหวัดเดิม ช่วย 2 เดือน (ก.ค. - ส.ค. 64) /16 จังหวัดใหม่ ช่วย 1 เดือน (ส.ค. 64)
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ไม่มีข้อสั่งการพิเศษ เหตุปาระเบิด บริเวณประตู ร.1 รอ. มอบตำรวจในพื้นที่ ตรวจสอบตามขั้นตอน พร้อมยืนยัน อยู่บ้านพักเพื่อร่วมติดตามหรือสั่งการในช่วงเทศกาลสงกรานต์
วันจันทร์ที่ 11 เมษายน 2565
โฆษกรัฐบาลเผย นายกฯ ไม่มีข้อสั่งการพิเศษ เหตุปาระเบิด บริเวณประตู ร.1 รอ. มอบตํารวจในพื้นที่ ตรวจสอบตามขั้นตอน พร้อมยืนยัน อยู่บ้านพักเพื่อร่วมติดตามหรือสั่งการในช่วงเทศกาลสงกรานต์
โฆษกรัฐบาลเผย นายกฯ ไม่มีข้อสั่งการพิเศษ เหตุปาระเบิด บริเวณประตู ร.1 รอ. มอบตํารวจในพื้นที่ ตรวจสอบตามขั้นตอน พร้อมยืนยัน อยู่บ้านพักเพื่อร่วมติดตามหรือสั่งการในช่วงเทศกาลสงกรานต์นี้
วันนี้ (11 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานช่วงค่ํา วานนี้ เวลาประมาณ 19.50 น. พบเหตุปาระเบิดปิงปอง บริเวณประตู ร.1 รอ. จํานวน 2 นัด ตกบริเวณสนามหญ้า ตรงข้ามกองรักษาการณ์ จากการตรวจสอบเบื้องต้นจากกล้องวงจรปิดพบว่า ผู้ก่อเหตุขับขี่รถจักรยานยนต์ 1 คัน มีผู้ขับขี่ 1 คน ผู้ซ้อนท้าย 1 คน ซึ่งเจ้าหน้าที่ตํารวจ สน. บางซื่อ ได้ลงบันทึกประจําวันแล้ว ทั้งนี้ ทม.ร.1 รอ. เป็นเขตพระราชฐาน โดยบ้านพักนายกรัฐมนตรีอยู่ในพื้นที่ด้านในนี้ด้วย
"นายกรัฐมนตรีไม่มีความคิดเห็นต่อเหตุการณ์และไม่มีข้อสั่งการพิเศษใด ๆ และมอบหมายเจ้าหน้าที่ตํารวจดําเนินการสืบสวน สอบสวนตามขั้นตอนต่อไป ทั้งนี้ยังทราบว่า ช่วงวันหยุดในเทศกาลสงกรานต์นี้ท่านนายกรัฐมนตรียังคงทํางานติดตามสถานการณ์อยู่ที่บ้านพัก เพื่อให้คําแนะนําหรือข้อสั่งการ หากมีความจําเป็นในช่วงเทศกาลสงกรานต์ด้วย" นายธนกร กล่าว
..........................
รัฐบาลไทย-ข่าวทำเนียบรัฐบาล-ต้นแบบอุตสาหกรรมเรือผลักดันโคลน: ต่อยอดองค์ความรู้เพื่อใช้ประโยชน์ ในการฟื้นฟูพัฒนาคูคลอง
วันศุกร์ที่ 23 กรกฎาคม 2564
ต้นแบบอุตสาหกรรมเรือผลักดันโคลน: ต่อยอดองค์ความรู้เพื่อใช้ประโยชน์ ในการฟื้นฟูพัฒนาคูคลอง
พลเอก ณัฐ อินทรเจริญ ปลัดกระทรวงกลาโหม เป็นประธานในพิธีรับมอบต้นแบบอุตสาหกรรมเรือผลักดันโคลนเพื่อความมั่นคงทางธรรมชาติและสิ่งแวดล้อม
ระหว่าง สถาบันเทคโนโลยีป้องกันประเทศ และศูนย์การอุตสาหกรรมป้องกันประเทศและพลังงานทหาร ณ คลองคูเมืองเดิม เขตพระนคร กรุงเทพ ฯ
การวิจัยและพัฒนาโครงการจัดสร้างต้นแบบอุตสาหกรรมเรือผลักดันโคลน เพื่อความมั่นคงทางธรรมชาติและสิ่งแวดล้อม ระหว่าง สถาบันเทคโนโลยีป้องกันประเทศ และศูนย์อุตสาหกรรมป้องกันประเทศและพลังงานทหาร เป็นการออกแบบลักษณะแบบสองท้อง เพื่อให้มีแรงผลักความดันที่ท้องน้ําให้โคลนตะกอนกระจายตัว ระบายน้ําได้ดีขึ้น และทําให้ตะกอนใต้ท้องน้ํารวมตัวกันแล้วกําจัดออกไป ซึ่งเป็นการลดสาเหตุของการเกิดน้ําเสียโดยตรง
นับเป็นจุดเริ่มต้นในการขับเคลื่อนโครงการจัดสร้างต้นแบบเครื่องผลักดันโคลนร่วมกันระหว่าง สทป. และ ศอพท. เพื่อต่อยอดองค์ความรู้ ส่งเสริม และสนับสนุนอุตสาหกรรมภายในประเทศ อันจะนํามาซึ่งประโยชน์ต่อภาคอุตสาหกรรมไทยในอนาคต